**Turistička zajednica**

**Ličko-senjske županije**

**Turističko vijeće**

**Gospić, 27. svibnja 2022.**

Temeljem članka 18. stavka 6. Zakona o turističkim zajednicama i promicanju hrvatskog turizma ( Narodne novine broj 52/19 i 42/20),članka 22.stavak 6. i članka 38. stavak 2.Statuta Turističke zajednice Ličko-senjske županije (Narodne novine broj 92/20), Odluke o raspisivanju javnog natječaja za direktora/direktoricu Turističke zajednice Ličko-senjske županije na mandat od četiri godine od dana 29. ožujka 2022. godine, Turističko vijeće turističke zajednice Ličko-senjske županije raspisuje

**NATJEČAJ**

**za izbor direktora/direktorice**

**Turističke zajednice Ličko-senjske županije**

o raspisivanju javnog natječaja za direktora/direktoricu Turističke zajednice Ličko-senjske županije na mandat od četiri godine

I.

Sukladno članku 21. i 22. Zakona o turističkim zajednicama i promicanju hrvatskog turizma (Narodne novine broj52/19 i 42/20) te članku 7. Pravilnika o posebnim uvjetima koje moraju ispunjavati zaposleni u turističkim zajednicama (Narodne novine broj 13/22)za direktora/direktoricu Turističke zajednice Ličko-senjske županije može biti imenovan kandidat koji ispunjava slijedeće uvijete:

1. završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij,
2. najmanje tri godine radnog iskustva na rukovodećim poslovima u turizmu, ili najmanje šest godina radnog iskustva na poslovima koji odgovaraju stupnju stečene stručne spreme iz točke 1. ovoga članka,
3. znanje jednog i poznavanje još jednoga stranog jezika,
4. znanje rada na osobnom računalu,
5. položen stručni ispit za rad u turističkoj zajednici. Na natječaj se može javiti i biti imenovan za direktora/icu i kandidat koji nema položen stručni ispit pod uvjetom da istog položi u roku od godine dana od dana stupanja na rad. U protivnom mu prestaje radni odnos po isteku posljednjeg dana roka za polaganje stručnog ispita.
6. da pravomoćnom sudskom presudom ili rješenjem o prekršaju nije izrečena sigurnosna mjera ili zaštitna mjera zabrane obavljanja poslova iz područja gospodarstva, dok ta mjera traje.

Uz pisanu prijavu potrebno je priložiti:

1. dokaz o stručnoj spremi – presliku diplome ili potvrde odnosno uvjerenja visokoškolske ustanove o stečenoj stručnoj spremi,
2. dokaz o radnom iskustvu – presliku radne knjižice i elektronički zapis HZMO-a ERPS, i potvrda poslodavca ili drugi odgovarajući dokaz (ugovor o radu, rješenje o prijmu, rješenje o rasporedu i sl.) iz kojeg je razvidno obavljanje dosadašnjih poslova / vrsta i potrebna stručna sprema/i vremensko razdoblje
3. prijedlog četverogodišnjeg programa rada turističke zajednice, izrađenog na temelju strateških dokumenata koji se odnose na područje na kojem djeluje turistička zajednica,
4. dokaz o stečenom znanju jednog svjetskog jezika i poznavanju drugog svjetskog jezika,
5. izjavu o poznavanju rada na osobnom računalu-presliku odgovarajuće potvrde, uvjerenja, certifikata ili vlastoručno potpisana izjava o znanju rada na osobnom računalu
6. presliku potvrde ili uvjerenja o položenom stručnom ispitu za rad u turističkoj zajednici (ukoliko ima položen ispit),
7. životopis
8. dokaz o državljanstvu(preslika domovnice ili osobne iskaznice)

Dokaz o radnom iskustvu stečen u inozemstvu mora biti preveden od ovlaštenog sudskog tumača.

Prijava **mora**sadržavati ime i prezime kandidata, adresu, broj telefona, broj mobitela i adresu e-pošte, ukoliko se ima, naznaku da se radi o prijavi na predmetni natječaj, specifikaciju priloga (dokaza) uz prijavu te potpis kandidata.

Prijave se podnose u roku od **8 dana**od dana objave natječaja na web-stranici Turističke zajednice Ličko-senjske županije www.visi-lika.com, poštom na adresu:

Turistička zajednica Ličko-senjske županije

Budačka12

53 000 Gospić

s naznakom: „Prijava na natječaj za direktora/direktorice TZ Ličko-senjske županije - ne otvarati“

Turističko vijeće Turističke zajednice Ličko-senjske županije za svakog će kandidata putem Ministarstva pravosuđa provjeriti postoji li zapreka iz točke 6. uvjeta ovog natječaja.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.

Nepotpune i nepravovremene prijave neće se razmatrati.

Kandidati će o izboru biti obaviješteni najkasnije u roku od 15 dana po isteku roka za podnošenje prijava.

Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27.04.2016. godine (Službeni list Europske unije L119/1.).

S izabranim kandidatom potpisuje se ugovor o radu na određeno vrijeme na razdoblje od četiri godine.

II.

Turističko vijeće Turističke zajednice Ličko-senjske županije zadržava pravo ne izvršiti izbor direktora/direktorice po raspisanom natječaju te isti poništiti bez posebnog obrazloženja.

Turističko vijeće

Turističke zajednice Ličko-senjske županije